21.12.2007 Jurnalul Oficial al Uniunii Europene L 337/113 DECIZIA CONSILIULUI din 10 decembrie 2007 privind semnarea și aplicarea cu titlu provizoriu a unui acord sub forma unui schimb de scrisori între Comunitatea Europeană şi Republica Belarus de modificare a Acordului dintre Comunitatea Europeană şi Republica Belarus privind comerţul cu produse textile (2007/861/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză, având în vedere propunerea Comisiei, întrucât: (1) Comisia a negociat, în numele Comunității, un acord sub forma unui schimb de scrisori privind prelungirea cu un an a acordului actual şi a protocoalelor privind comerţul cu produse textile cu Republica Belarus, aducând anumite modificări limitelor cantitative. (2Q  Acordul sub forma unui schimb de scrisori ar trebui să se aplice cu titlu provizoriu începând cu 1 ianuarie 2008, până la finalizarea procedurilor necesare încheierii sale, sub rezerva aplicării provizorii reciproce de către Republica Belarus. (3)  Acordul sub forma unui schimb de scrisori ar trebui semnat în numele Comunității, DECIDE: Articolul 1 Sub rezerva posibilității încheierii sale la o dată ulterioară, preşe- dintele Consiliului este autorizat, prin prezenta, să desemneze persoanele abilitate să semneze, în numele Comunității, Acordul sub forma unui schimb de scrisori dintre Comunitatea Europeană şi Republica Belarus de modificare a Acordului dintre Comunitatea Europeană şi Republica Belarus privind comerțul cu produse textile. Articolul 2 Sub rezerva reciprocității, acordul sub forma unui schimb de scrisori se aplică cu titlu provizoriu de la 1 ianuarie 2008, până la încheierea sa formală. Textul acordului sub forma unui schimb de scrisori este atașat la prezenta decizie. Articolul 3 (1) În cazul în care Republica Belarus nu respectă punctul 2.4 din acordul sub forma unui schimb de scrisori, contingentul stabilit pentru 2008 va fi redus la nivelurile stabilite pentru 2007. (2) Decizia de a pune în aplicare alineatul (1) se ia în confor- mitate cu procedurile prevăzute la articolul 17 din Regula- mentul (CEE) nr. 3030/93 al Consiliului din 12 octombrie 1993 privind normele comune aplicabile importurilor unor produse textile originare din țări terțe (!). Articolul 4 Prezenta decizie se publică în Jurnalul Oficial al Uniunii Europene. Prezenta decizie intră în vigoare în ziua următoare datei publicării în Jurnalul Oficial. Adoptată la Bruxelles, 10 decembrie 2007. Pentru Consiliu Președintele L. AMADO () JO L 275, 811.1993, p. 1. Regulament modificat ultima dată prin Regulamentul (CE) nr. 1217/2007 al Comisiei QO L 275, 19.10.2007, p. 16).